Aalborg Stiftstidende, 1841-06-21
Mehemmed Ali fortsætter med utrættelig Jver sine Udrustninger. I den sidste Tid har en indre Uro og ugrundet Mistænkelighed bemægtiget sig ham, saa at han deels har afsat, deels fængslet flere høie Militairchefer. - Potten foruroliges meget ved Grækernes Stemning paa det europæiske Continent. Flere, meget høistillede Grækere, skulle - ifølge Porten meddeelte Beretninger fra Athenen - anvende alle deres Kræfter paa at realisere deres Yndlingsproject, at gjenoprette det bysantinske Keiserdomme. Snart skal en fransk Escadre samle sig i Piræus og da vil maaskee Gemytternes Tendents tage en bestemtere Retning. - Tildragelserne paa Candia ere allerede Gienstand for diplomatiske Forhandlinger. Den russiske Gesandt i Athen, v. Katakasy, begiver sig til Londonfor at overlevere Conferentsen Candioternes Bønskrifter. - Uagtet den bulgariske Opstand er dæmpet, vedbliver den tyrkiske Milits dog endnu at gjøre sig skyldig i Voldsomheder af enhver Art. Paschaen af Nissa synes ikke at være stemt til at anordne en mildere Fremgangsmaade mod de Christne, og modsætter sig altsaa Portens Villie, med mindre han har faaet hemmelige Jnstructioner. Besynderligt nok ruster han sig stærkt, og de meest forskjellige Rygter ere i Omløb om, hvad Hensigten hermed kan være. Nogle troe, han vil angribe Servien, Andre, at han frygtet Jakub Pascha af Adrianopel, der rykker frem med Tropper, og at han vil forsvare sig mod ham. - Ogsaa Paschaen af Widdin og Statholderen i Bosnien træffe Foranstaltninger, som motivere Frygten for at man har Fjendtligheder mod Servien til Hensigt. Den serviske Minister for de ydre Anliggender har derfor tilstillet de fremmede Consuler en Cicculairnote, hvori den af Paschaen af Nissa gjorte beskyldning, at Servien skulde have taget Deel i de bulgariske Uroligheder, gjendrives, og hvori det gjøres opmærksom paa Nabopaschaernes Forberedelser. Man vil - ifølge en Efterretning fra London over Amsterdam - vide, at Stormagterne ere blevne enige om, ikke at intervenere med Hensyn til Candia, da Magterne ikke føl noget Kald til bestandig at gjøre nye Skridt til Gunst for Tyrkiet, da det, trods Magternes kraftige Forestillinger, at standse Rædselscenerne mod de Christne Det franske Blad Commerce indeholder en Beretning fra Antwerpen af 9de d. M., saalydende. Capitain Rehbock af Skibet, Everhardus Hendrikal, som i disse Dage er ankommen hertil, berettet, at han i Østersøen, paa Høiden af Bornholm, er bleven anfaldet af en Sørøver under svensk Flag. Efter en haardnakket Kamp var det lykkedes Skibsmandskabet at hindre Soroverne i at entre; alligevel havde de først fjernet sig, efterat de havde afskaaret et af Bugsprydseilene. - Hertugen af Nemours har af Misfornøielse med General Bugeauds Opførsel, den 11te Juni indskibet sig til Frankrig. - Den Escadre, der skal løbe ud under Viceadmiral Hugons Commando, bestaaer af 12 Linieskibe, 1 Fregat og Dampskibet, Papine, og skal udføre store Evolutioner mellem Sardinien og de baleariske Øer. Divisionen Lasusse skal afgaae til Levanten. Undersøgelsen mod Hr. Jacovi i Königsberg for det bekjendte Skrift: "Vier Fragen er endnu i Gang, da den er bleven mere indviklet ved et Jncidentpunkt. Østpreusserne havde nemlig ved frivillig Underskrift sammenskudt 20,000 Rdlr. for at opreise den afdøde Konge en Statue. Efterat Undersøgelsen var indledet mod Dr. Jacobi, have Østpreusserne besluttet, først og fremmest at anvende denne Sum til at holde denne Skribent skadesløs for ethvert Tab, han kunde lide som en Følge af denne Undersøgelse. Undersøgelsen er derfor endnu bleven udstrakt til Opdagelsen af hvo der har foreslaaet dette.